سودان نیظامی کئچید شوراسی ایله موخالیفتین اوست فورمالاشماسی آزادلیق و دییشیک‌لیک بیاننامه‌سی گوج‌لری، کئچید دؤورونون ایداره‌سی اوچون پرزیدنت شوراسی‌نین یارادیلماسی باره‌ده راضیلیغا گلیب.
سودان موخالیفتین‌دن بیر صلاحیت‌لی، رهبرلیک شوراسی‌نین، عسگر و سیویل وطنداش‌لاردان عبارت اولاجاغینی سؤیله‌ییب، آنجاق گئنیش معلومات وئرمه‌ییب.
دیگر طرف‌دن، اؤلکه‌ده خالق کونگره‌سی پارتیسی‌نین مشورت توپلانتی‌سی‌نین کئچیریلدیگی سالونو باسان گؤستریچی‌لر، داش‌لارلا سالدیری ائتدیک‌لری 64 چوخ پارتی‌لی یارالادی.
پارتینین سیاسی ایشلردن مسئول باش کاتیبی ایدریس سولیمان، باشکند خارطوم‌داکی پارتی مرکزینده کئچیردیگی آچیکلامادا، پارتی‌نین مشورت توپلانتیسینی ائتدیک‌لری زامان اعتیراضچی بیر قروپون داش‌لی سالدیریسی نتیجه‌سینده یارا‌لانان 64 عضو‌لری‌نین خسته‌خانایا قالدیریلدیغینی سؤیله‌دی.
سولیمان، حادثه‌یه موداخیله ائدن اوردو نزدین‌دکی سرعت‌لی دستک قوّتلری گوج‌لری‌نین، 100ون اوزرینده پارتی عضوونو نظارته آلا‌راق، کوبر حبس‌خاناسینا آپاردیغینی بیلدیردی.
پارتی اولا‌راق زوراکی‌لیق‌دان اوزاق دوردوق‌لارینی، سودان‌ین امنیت و ثابیتلیگین‌دن طرفدار اولدوق‌لارینی، باریش، عدالت و آزادلیق دعوت ائتدیک‌لرینی وورغولایان سولیمان، پارتینین اینقیلاب پروسه‌سینده آکتیو رول آلدیغینی، کئچمیش رژیمین اللرینی گؤستریچی‌لرین اوزرین‌دن چکمه‌سی اوچون چوخ تلاش صرف ائتدیک‌لرینی و دؤورومون بوتون سودان‌لی‌لار اولدوغونو دیله گئدردی.
موخالیفتین اوست فورمالاشماسی، آزادلیق و دییشیک‌لیک بیاننامه‌سی گوج‌لری، خالق کونگره‌سی پارتیسی عضو‌لرینه ائدیلن سالدیرینی پیسله‌ییب.
تشگیلاتدان ائدیلن یازی‌لی آچیقلامادا، اینقیلابین دییشمز پرینسیپ‌لری‌نین آزادلیق، باریش و عدالت اولدوغو قئید ائدیلیر،
سببی نه اولورسا اولسون تجاووزو پیسلییریک. هر کس اوچون توپلانما و سؤز حاقینی ساوونوروق." ایفاده‌لرینه یئر وئریلیب.
